Rikunarita-ORG/Wikinium huggingface dataset:
# Sardínia

|  |
| --- |
| Región Sardínia (Regione Sardegna) |
| Región so zvláštnym autonómnym postavením |
|

|  |  |
| --- | --- |
|  Vlajka  |  Symbol  |

 |
| Štát |  Taliansko |
|  |
| Hlavné mesto |  Cagliari  |
|  |
| Rozloha | 24 090 km² (2 409 000 ha) |
|  |
| Obyvateľstvo | 1 675 411 (*31.12.2010*) |
| Hustota | 69,55 obyv./km² |
|  |
| Prezident | Giuseppe Martino (*PD*) |
|  |
| NUTS | ITG |
|  |
| HDP | 34 miliárd € (2007) |
| Provincie | Cagliari
Carbonia-Iglesias
Medio Campidano
Nuoro
Ogliastra
Olbia-Tempio
Oristano
Sassari |
| Počet provincií | 377 |
|  |
|

 Mapa zvýrazňujúca polohu regiónu Sardínia v Taliansku

 |
|  Interaktívna mapa
 |
|  |
| **Wikimedia Commons:**  Sardinia |
| **Webová stránka:**  www.regione.sardegna.it |
|  |
| **Portály, ktorých súčasťou je táto stránka:**

|  |  |
| --- | --- |
|  |  Geografický portál  Taliansky portál |

 |
|  |

**Sardínia** (tal.: *Sardegna*, sard. *Sardigna*, *Sardinna* alebo *Sardinnia*) je autonómny administratívny región Talianska ležiaci na rovnomennom ostrove a okolitých menších ostrovoch v Stredozemnom mori.

Samotný ostrov Sardínia je druhým najväčším ostrovom Stredozemného mora po Sicílii. Región má rozlohu 24 090 km², 1,6 milióna obyvateľov a delí sa na 8 provincií. Hlavným mestom je Cagliari.

Na ostrove sa hovorí po taliansky a po sardínsky.

## Dejiny

Sardínia patrí k najstaršie osídleným častiam Európy. Najstaršie archeologické pamiatky sú datované až do roku 1700 pred naším letopočtom. Pozostatkami sardínskej histórie sú nuraghi – vežové stavby z kameňa kužeľovitého tvaru.

Sardínia patrila do roku 237 pred Kr. Kartágu, potom však padla do rúk Rimanov.

V 6. – 8. storočí bola Sardínia súčasť Byzancie, v 11. až 13. storočí bola pod nadvládou Republiky Pisa a Janovskej republiky, od 1297 súčasť Sardínsko-korzického kráľovstva (neskôr Sardínskeho kráľovstva), ktoré bolo roku 1861 premenené na Talianske kráľovstvo.

V rámci dejín útvaru bola Sardínia od 14. storočia predmetom aragónskej expanzie, od roku 1714 súčasť Rakúska, roku 1717 ju obsadilo španielske vojsko a o rok neskôr bola predaná savojským vojvodom a stala sa (znova) súčasťou Sardínskeho kráľovstva.

## Cestovanie

Sardínia je s okolitým svetom spojená lietadlami alebo trajektmi. Lietadlom trvá cesta na pevninu od 1,5 hodiny, trajektom od 5 hodín.

Letiská
* Cagliari-Elmas Airport – juh
* Tortolì-Arbatax Airport – východ
* Olbia-Costa Smeralda Airport – severovýchod
* Alghero-Fertilia Airport – západ

Prístavy na Sardínii
* Cagliari
* Palau
* Porto Torres
* Santa Teresa di Gallura
* Olbia
* Arbatax
* Golfo Aranci

Prístavy z Talianska
Genova, Livorno, Piombino, Civitacchia, Neapol, Fiumicino, Palermo, La Spezia, Trapani, Propriano

## Provincie

* Cagliari
* Carbonia-Iglesias
* Medio Campidano
* Nuoro
* Ogliastra
* Olbia-Tempio
* Oristano
* Sassari

## Iné projekty

Commons* Commons ponúka multimediálne súbory na tému **Sardínia**
# Guy Laliberté

|  |
| --- |
| Guy Laliberté |
| vesmírny turista |
|
Guy Laliberté na pokrovom šampionáte, apríl 2007. |
| Št. príslušnosť |  Kanada |
| Narodenie | 2.9.19592. september 1959 (66 rokov) Quebec, Quebec, Kanada |
| Súčasné zamestnanie | podnikateľ |
| Čas vo vesmíre | 10 dní 21 hodín 17 minút |
| Kozmonaut od | 2009 |
| Misie | Sojuz TMA-16/ISS/Sojuz TMA-14 |
| Kozmonaut do | 2009 |
|

|  |  |
| --- | --- |
|  |  Kozmonautický portál  Biografický portál |

 |

**Guy Laliberté** (\* 2. september 1959, Quebec, Quebec, Kanada) je kanadský podnikateľ, filantrop a hráč pokru. Je zakladateľom a riaditeľom cirkusovej a zábavnej spoločnosti Cirque du Soleil. Roku 2009 sa vydal na týždeň do vesmíru na Medzinárodnú vesmírnu stanicu (ISS) ako "kozmický turista".

## Život

### Podnikateľ a filantrop

Guy Laliberté pochádza zo stredostavovskej frankokanadskej rodiny. Inšpirovaný zážitkom z *Ringling Brothers and Barnum & Bailey Circus* z detstva začal už v ranom veku vystupovať ako pouličný umelec, naučil sa chôdzi na chodúľach, hltanie ohňa, hru na akordeón a nejakú dobu sa tým živil. V roku 1984 založil vlastný cirkus – *Cirque du Soleil*. Postupne vybudoval zo svojej spoločnosti jeden z najväčších podnikov v danom obore, pôsobiaci v niekoľkých krajinách a s cca štyrmi tisíckami zamestnancov, ocenený na 2 miliardy dolárov.

V októbri 2007 založil nadáciu "Jedna kvapka" (angl. One Drop), ktorej cieľom je rozšíriť vo verejnosti povedomie o problémoch súvisiacich s vyčerpávaním vodných zdrojov a pomoc obyvateľstvu oblastí postihnutých nedostatkom vody. Na chod nadácie prispel sumou 100 miliónov dolárov.

### Kozmonaut

Od roku 2004 rokoval o eventuálnom kozmickom lete so spoločnosťou Space Adventures (tá hľadá zákazníkov pre komerčné lety na Sojuzoch). Začiatkom apríla 2009 zrušila kazašská vláda len mesiac predtým podpísanú zmluvu o lete Kazacha na Medzinárodnú vesmírnu stanicu (ISS) začiatkom októbra 2009. Laliberté využil príležitosť a zaujal uvoľnené miesto. Oficiálne bol jeho let oznámený 4. júna 2009. To už prechádzal výcvikom v Stredisku prípravy kozmonautov.

Do vesmíru odštartoval 30. septembra 2009 na palube Sojuzu TMA-16 spoločne s členmi Expedície 21 Maximom Surajevom a Jeffrey Williamsom. Program (nazvaný "Poetická sociálna misia") svojho kozmického letu orientoval na popularizáciu problémov s vodou, v duchu činnosti svojej nadácie. Na Zem sa vrátil 11. októbra 2009 v Sojuze TMA-14 s Gennadijom Padalkom a Michaelom Barrattom.

## Referencie

## Iné projekty

Commons* Commons ponúka multimediálne súbory na tému **Guy Laliberté**

## Externé odkazy

* Stránky nadace „Jedna kapka“ (One Drop) Archivované 2009-12-01 na Wayback Machine (po anglicky)
* Stránky Cirque du Soleil (po anglicky)

## Zdroj

*Tento článok je čiastočný alebo úplný preklad článku Guy Laliberté na českej Wikipédii (číslo revízie nebolo určené).*

|  |  |
| --- | --- |
|  | Kozmonautický portál |
# MTV (televízna stanica)

|  |
| --- |
| MTV |
|  |
| Krajina |  Spojené štáty |
| Začiatok vysielania | 1. august 1981 |
| Program | hudobný |
| Slogan | "Music Television" |
| Príjem | káblové vysielanie, satelit |
| Člen skupiny | Paramount Global |
| Sesterské stanice | VH1 |
| Webstránka | mtv.com |

**MTV** (skratka z *Music Television*) je prvá výhradne hudobná televízna stanica na svete. Založená bola 1. augusta 1981 spoločnosťami Warner a AmEx a svoje vysielanie začala príznačne piesňou „Video Killed the Radio Star“ od skupiny The Buggles. Vysielanie bolo ihneď od začiatku 24 hodín denne. V súčasnosti má niekoľko regionálnych a tematických mutácií. Zároveň jej sesterskou televíznou stanicou je VH1.

Koncom osemdesiatych rokov MTV začala tvoriť vlastné programy, ako napr. Club MTV, Week In Rock alebo YO!MTV Raps. Vysielanie pre Európu je realizované z londýnskeho štúdia, ktoré v histórii MTV zostáva kultovým. V deväťdesiatych rokoch sa MTV rozširuje do celého sveta.
Popularitu si získala reláciami ako *MTV Unplugged*. Známe sú tiež hudobné ceny MTV Music Awards, MTV Europe Music Awards a MTV Video Music Awards.

## Iné projekty

Commons* Commons ponúka multimediálne súbory na tému **MTV (televízna stanica)**

## Externé odkazy

* MTV.com
* MTV International Archivované 2008-02-07 na Wayback Machine

## Zdroj

*Tento článok je čiastočný alebo úplný preklad článku MTV na poľskej Wikipédii.*
# André Previn

|  |
| --- |
| André Previn |
|
americký klavirista, dirigent, aranžér a skladateľ |
| Rod. meno | Andreas Ludwig Priwin |
| Narodenie | 6. apríl 1929 Berlín, Nemecko |
| Úmrtie | 28. február 2019 (89 rokov) New York, New York, USA |
| Odkazy |
| Commons |  André Previn |
|

|  |  |
| --- | --- |
|  |  Biografický portál |

 |

**André Previn**, rodným menom **Andreas Ludwig Priwin** (\* 6. apríl 1929, Berlín, Nemecko – † 28. február 2019, New York, New York, USA) bol americký klavirista, dirigent, aranžér a hudobný skladateľ, štvornásobný držiteľ ceny Americkej filmovej akadémie Oscar a desaťnásobný držiteľ ceny Grammy.

## Životopis

Pochádza zo židovskej rodiny z nemeckého hlavného mesta Berlín. V roku 1939 spoločne so svojou rodinou emigroval do USA, keď utekali pred Hitlerom a nemeckými nacistami. Americkým občanom sa stal v roku 1943, hudbu študoval do roku 1946 na vysokej škole v Beverly Hills pri Los Angeles. Ako skladateľ a dirigent sa dokázal presadiť v Hollywoode už v roku 1948, kedy začal písať a aranžovať filmovú hudbu aj riadiť miestne filmové orchestre. Potom, čo sa tu úspešne etabloval, riadil hudobné nahrávky pre slávne filmové muzikály ako napr. *Gigi* (1958), *Porgy a Bess* (1959) a *My Fair Lady* (1964), za ktorý dostal cenu Americkej filmovej akadémie Oscar.

V roku 1967 sa stal dirigentom Houstonského symfonického orchestra a ďalší rok aj Londýnskeho symfonického orchestra. V nasledujúcich rokoch pôsobil ako dirigent napr. u Pittsburského symfonického orchestra, Kráľovského filharmonického orchestra a u Losangeleskej filharmónie. Ďalej skladal filmovú hudbu, komponoval a aranžoval hudbu k muzikálom, skladal ale aj hudobné diela spadajúce do odboru vážnej hudby, ako bol napr. violončelový koncert, alebo koncert pre gitaru a orchester.

Od polovice päťdesiatych rokov 20. storočia tiež cestoval a hrával ako jazzový pianista. Vtedy spolupracoval so Shelly Manne, Leroy Vinnegarom a Benny Carterom. Spoločne s nimi nahral aj album, ktorý obsahoval upravené piesne pochádzajúce z muzikálu *My Fair Lady* (1956), tento album sa vo svojej dobe stal hudobným bestsellerom.

V neskorších rokoch sa sústredil na komponovanie klasickej hudby. Jeho prvou operou sa stala *Električka do stanice túžba*, ktorá mala premiéru v sanfranciskej opere v roku 1998. Zložil aj mnoho ďalších diel z oblasti vážnej hudby, išlo o diela vokálne, komorné aj symfonické.

Pravidelne vystupoval s mnohými poprednými svetovými symfonickými telesami a filharmóniami.

## Ocenenia

### Oscar za najlepší filmový muzikál

* 1958 *Gigi*
* 1959 *Porgy & Bess*
* 1963 *Sladká Irma*
* 1964 *My Fair Lady*

## Referencie

## Externé odkazy

* André Previn v Internet Movie Database (po anglicky)
* Oficiálna stránka Archivované 2013-07-27 na Wayback Machine
* Biografia na IMG Artists Archivované 2008-10-01 na Wayback Machine
* Encyclopaedia Britannica
# Warner Bros. Discovery

|  |
| --- |
| Warner Bros. Discovery, Inc. |
|  |
| Odvetvie | Média |
| Založená | 8. apríla 2022 |
| Sídlo | New York USA |
| Pôvod | WarnerMedia Discovery |
| Vedenie | Samuel DiPiazza (predseda) David Zaslav (prezident a výkonný riaditeľ) |
| Dcérske spoločnosti | Warner Bros.
Home Box Office CNN Global DC Entertainment |
| Web | wbd.com |

**Warner Bros. Discovery, Inc.** je americký nadnárodný mediálny a zábavný konglomerát so sídlom v New Yorku, ktorý vznikol 8. apríla 2022 spojením spoločností WarnerMedia a Discovery.

Súčasťou Warner Bros. Discovery sú spoločnosti Warner Bros. Entertainment, Home Box Office, CNN Global, Eurosport, Play Sports Group, 50% britskej spoločnosti All3Media (cez Warner Bros. Television) a časť americkej spoločnosti Motor Trend Group. Vlastní tiež napríklad filmové štúdiá Warner Bros. Pictures a New Line Cinema, televíznu spoločnosť Warner Bros. Television Studios, komiksové vydavateľstvo DC Comics, televízne stanice HBO, Cinemax, CNN, Cartoon Network, Adult Swim, Discovery Channel, Animal Planet, Eurosport 1, truTV, The CW (50%) či streamovacie služby HBO Max a Discovery+.

## Iné projekty

Commons* Commons ponúka multimediálne súbory na tému **Warner Bros. Discovery**

## Externé odkazy

* Oficiálna webstránka (po anglicky)
# Fox Broadcasting Company

|  |
| --- |
| Fox Broadcasting Company |
|  |
| Krajina |
88 štátov
* Spojené štáty
* Kanada
* Mexiko
* Latinská Amerika
* Filipíny
* Austrália
* Európa
 |
| Typ | súkromná |
| Riaditeľ | Rupert Murdoch |
| Začiatok vysielania | 9. október 1986 |
| Program | plný program |
| Slogan | *Fox On* (*Nalaďte sa na Fox*) |
| Príjem | satelit, káblové vysielanie |
| Kľúčoví ľudia | Peter Liguori (predseda, oddelenie zábavy) Kevin Reilly (prezident, oddelenie zá&&bavy) |
| Bývalý názov | skracované ako "FBC" |
| Webstránka | www.fox.com |

**Fox Broadcasting Company** (FBC), na trhu ako **FOX** alebo **FOX Network**, je americká televízna spoločnosť. Bola založená v roku 1986. Sídlo má v New Yorku.

## Programy

FOX prijala 19-hodinový vysielací čas v septembri 1993. V roku 1996 bol rozšírený na 20 hodín.

## Seriály

* Griffinovci
* Simpsonovci
* Futurama (1999 – 2003)
* The Following
* Akty X
* Glee
* 24
* Fringe
* Pasadena
* Dollhouse
* Prison Break
* O.C. California
* Ženatý so záväzkami
* Kosti
* Dotyk
* Scream Queens

a iné

## Iné projekty

Commons* Commons ponúka multimediálne súbory na tému **Fox Broadcasting Company**

## Externé odkazy

* Oficiálna stránka Fox Broadcasting Company
# HBO Max

|  |
| --- |
| HBO Max |
|  |
| Založená | 27. máj 2020 |
| Sídlo | Spojené štáty americké Spojené štáty americké |
| Vedenie | Kevin Reilly |
| Územný rozsah | celosvetovo |
| Priemysel | filmový |
| Produkcia | filmy a seriály |
| Vlastník | Warner Bros. Discovery |
| Web | Oficiálna webstránka |

**HBO Max** je americká SVOD streamovacia služba, ktorú vlastní spoločnosť Warner Bros. Discovery.

HBO Max bolo spustené 27. mája 2020, pôvodne len v Spojených štátoch. 29. júna 2021 expandovalo do Latinskej Ameriky a 26. októbra 2021 do šiestich európskych krajín. Jeho spustenie v ďalších 15 európskych krajinách vrátane Slovenska sa uskutočnilo 8. marca 2022, kedy nahradil existujúcu službu HBO GO. Spustenie služby sa plánuje aj v ďalších európskych a ázijských krajinách. Služby HBO Max a HBO majú spolu približne 73,8 milióna predplatiteľov po celom svete.

## Obsah

HBO Max ponúka veľké množstvo pôvodných televíznych seriálov a filmov, ako aj všetky značky blízke Warneru, vrátane TNT, TBS, truTV, Adult Swim, Boomerang, CNN, Cartoon Network, The CW, Cruchyroll, DC Entertainment, Looney Tunes. Predplatiteľom tiež sprístupňuje obsah od spoločností New Line Cinema, Rooster Teeth, TCM a Warner Bros..

## Spustenie

| Dátum spustenia | Krajina/Región |
| --- | --- |
| 27. máj 2020 |  USA |
| 29. jún 2021 |  Brazília |
|  Mexiko |
| 8. marec 2022 |  Slovensko |

## Referencie
# 20th Century Studios

Fox štúdio
**20th Century Studios** je americká filmová spoločnosť založená v roku 1915 ako Fox Films. Sídli v Century City západne od Beverly Hills v Los Angeles. Vznikla 31. mája 1935 zlúčením Fox Film Corporation (ktorá bola založená v roku 1915 Williamom Foxom) a Twentieth Century Pictures (založená v roku 1933 Darrylom F. Zanuckom, Josephom Schenckom, Raymondom Griffithom a Williamom Goetzom). Do roku 2013 ho vlastnila spoločnosť News Corporation, medzi rokmi 2013 – 2018 ho vlastnila 21st Century Fox. V roku 2019 spoločnosť kúpila Disney, ktorá je jeho súčasným majiteľom. Vzhľadom na to, že patrí k najväčším štúdiám, je právoplatne zaradené do Veľkej šestky (šesť najväčších filmových štúdií v Hollywoode). Jeho symbolom a logom je známy nápis medzi reflektormi, ktorý navrhol Rocky Longo a ktorý je doplnený fanfárami Alfreda Newmana.

## Filmy a seriály spoločnosti

### Filmy

* Star Wars
* Avatar
* Doba ľadová
* Garfield
* X-Men
* Smrtonosná pasca
* Votrelec
* Planéta opíc
* Sám doma
* Ako si vycvičiť draka
* Noc v múzeu
* Simpsonovci vo filme
* Predátor
* Kroniky Narnie
* Pí a jeho život
* Rio
* Kung Fu Panda
* Volanie divočiny
* Pod vodu

### Seriály

* Futurama
* Simpsonovci
* 911 on Fox

## Hviezdy, ktoré preslávili štúdio

* Shirley Jane Templová
* Betty Grable
* Gene Tierney
* Marilyn Monroe
* Jayne Mansfieldová

## Referencie

## Iné projekty

Commons* Commons ponúka multimediálne súbory na tému **20th Century Studios**

## Externé odkazy

* Oficiálne stránky

## Zdroj

|  |  |
| --- | --- |
|  | Filmový portál |

*Tento článok je čiastočný alebo úplný preklad článku Twentieth Century Fox na českej Wikipédii.*
# Provincia (Švédsko)

Švédska štátna správa je v súčasnosti rozdelená na 21 provincií (län).

Švédsko má dva stupne miestnych úradov (vlád): lokálne/municipálne (kommun) a regionálne/krajské (län) riadené regionálnymi radami (landsting).

Územie Švédska je rozdelené na 290 obcí (kommun) a 21 provincií (län) (na spôsob našich krajov), z ktorých dva majú formu vlastných samospráv: Skåne a Västra Götaland. 1. januára 2005 bola vytvorená jednotná organizácia, ktorá monitoruje záujmy nižších správnych celkov, poskytuje im služby, radí a koordinuje ich aktivity. Vláda diskutuje možnosť zníženia počtu provincií ich zlučovaním do väčších celkov.

Niekedy sú provincie (län) zamieňané za kraje (landskap), čo sú historické, geografické a kultúrne regióny. Švédsko má 25 krajov. Kraje nemajú žiadnu administratívnu funkciu, ale sú historickým dedičstvom a kultúrnou identifikáciou. Niektoré z nich boli súčasťou Švédska do roku 1634, kedy boli nahradené provinciami (län). Niektoré iné boli pôvodne dánske alebo nórske, ďalšie potom boli stratené (na dnešnom území Fínska). Laponsko je jediným krajom, ktorý bol získaný kolonizáciou.

## Tabuľka

| Provincia | Rozloha [km²] | Počet obyvateľov | Hlavné mesto provincie | Písmeno na mape | Kód | Ustanovenia |
| --- | --- | --- | --- | --- | --- | --- |
|  Blekinge | 2 941 | 153 131 | Karlskrona | K | 10 | 1683 |
|  Dalarna | 28 194 | 276 770 | Falun | W | 20 | 1634 |
|  Gotland | 3 140 | 57 203 | Visby | I | 09 | 1678 (?) |
|  Gävleborg | 18 191 | 276 323 | Gävle | X | 21 | 1762 |
|  Halland | 5 454 | 299 606 | Halmstad | N | 13 | 1719 |
|  Jämtland | 49 433 | 126 573 | Östersund | Z | 23 | 1810 |
|  Jönköping | 10 475 | 337 013 | Jönköping | F | 06 | 1687 |
|  Kalmar | 11 171 | 233 168 | Kalmar | H | 08 | 1634 |
|  Kronoberg | 8 458 | 183 988 | Växjö | G | 07 | 1674 |
|  Norrbotten | 98 911 | 248 421 | Luleå | BD | 25 | 1810 |
|  Skåne | 11 027 | 1 245 214 | Malmö | M | 12 | 1997 |
|  Stockholm | 6 490 | 2 063 945 | Stockholm | AB | 01 | 1968 |
|  Södermanland | 6 060 | 270 981 | Nyköping | D | 04 | 1683 |
|  Uppsala | 8 209 | 336 533 | Uppsala | C | 03 | 1634 |
|  Värmland | 17 583 | 272 773 | Karlstad | S ​​ | 17 | 1779 |
|  Västerbotten | 55 432 | 259 239 | Umeå | AC | 24 | 1638 |
|  Västernorrland | 21 678 | 242 347 | Härnösand | Y | 22 | 1762 |
|  Västmanland | 5 146 | 252 819 | Västerås | U | 19 | 1634 |
|  Västra Götaland | 23 942 | 1 581 850 | Göteborg | O | 14 | 1998 |
|  Örebro | 8 517 | 280 305 | Örebro | T | 18 | 1634 |
|  Östergötland | 10 562 | 429 852 | Linköping | E | 05 | 1634 |
| **Celkom** | **410 960** | **9 428 054** |

## Mapy

Porovnanie hraníc provincií a krajov:

Švédske provincie (län)

Švédske kraje (landskap)

## Referencie

## Zdroj

* *Tento článok je čiastočný alebo úplný preklad článku Kraje Švédska na českej Wikipédii.*
# British Academy of Film and Television Arts

| BAFTA |
| --- |
| Socha divadelnej masky predstavujúca cenu BAFTA |
| **Udeľované za** | významný úspech vo filmovej a televíznej kinematografii a v počítačových hrách |
| **Organizátor** | Britská akadémia filmového a televízneho umenia |
| **Krajina** | Spojené kráľovstvo |
| **Prvé udeľovanie** | 1947 |

**Britská akadémia filmového a televízneho umenia** (anglicky: *The British Academy of Film and Television Arts*, **BAFTA**) je britská organizácia, ktorá každoročne udeľuje ceny za film, televíziu, detský film, médiá a videohry. Organizácia bola založená v roku 1947 ako Britská filmová akadémia. V roku 1958 sa Akadémia spojila so Spoločnosťou televíznych producentov a režisérov a vytvorili spoločne Spoločnosť filmu a televízie, ktorá bola neskôr v roku 1976 premenovaná na Britskú akadémiu filmového a televízneho umenia.

Hlavné sídlo BAFTA je na Piccadilly v Londýne, ale má zároveň aj menšie sídla v severnom Anglicku, Škótsku, Walese, New Yorku a Los Angeles.

Podoba ceny BAFTA je druh divadelnej masky navrhnutej americkým sochárom Mici Cunliffom.

## Iné projekty

Commons* Commons ponúka multimediálne súbory na tému **British Academy of Film and Television Arts**

## Externé odkazy

* Oficiálna stránka (po anglicky)

## Zdroj

|  |  |
| --- | --- |
|  | Filmový portál Britský portál |

* *Tento článok je čiastočný alebo úplný preklad článku British Academy of Film and Television Arts na anglickej Wikipédii.*
# Glynis Johnsová

| Glynis Johnsová |
| --- |
|  |
| Glynis Johnsová v roku 1952 |
| **Celé meno** | Glynis Margaret Payne Johns |
| **Narodenie** | 05.10.19235. október 1923 Pretória, Juhoafrická únia |
| **Úmrtie** | 4. január 2024 (100 rokov) Los Angeles, Spojené štáty |
| **Povolanie** | herečka |
| **Roky pôsobenia** | 1923 – 1999 |
|

|  |  |
| --- | --- |
|  |  Filmový portál  Divadelný portál  Britský portál  Biografický portál |

 |

**Glynis Johnsová** (\* 5. október 1923, Pretória, Juhoafrická únia – † 4. január 2024, Los Angeles, Spojené štáty) bola britská herečka. Počas kariéry, ktorá trvala osem desaťročí, získala cenu Tony Award a bola nominovaná na Academy Award a Zlatý glóbus.

## Životopis

Narodila sa v Pretórii v Juhoafrickej únii waleskému otcovi Mervynovi Johnsovi, ktorý bol hercom, a austrálskej matke Alyce Steele-Warehamovej, ktorá bola klaviristkou.

Na filmovom plátne debutovala v roku 1938 a do popredia sa dostala v 40. rokoch po jej úlohe Mirandy vo filme *Miranda* (1948).

Johns bola nominovaná na Cena Akadémie za najlepší ženský herecký výkon vo vedľajšej úlohe za úlohu pani Firthovej vo filme *The Sundowners* (1960). Za rolu Teresy Harnish vo filme *The* *Chapman Report* (1962) bola nominovaná na Zlatý glóbus za najlepší ženský herecký výkon (dráma). Takisto hrala pani Winifred Banks v muzikáli Walta Disneyho *Mary Poppins* (1964).

Johns získala cenu Tony Award za najlepšiu herečku v muzikáli za *A Little Night Music* (1972), v ktorej hrala Desiree Armfeldt v pôvodnej produkcii.

Johns skončila s herectvom v roku 1999. Zomrela 4. januára 2024 v Los Angeles v Spojených štátoch vo veku 100 rokov.

## Referencie

## Iné projekty

Commons* Commons ponúka multimediálne súbory na tému **Glynis Johnsová**

## Externé odkazy

* Glynis Johnsová v Internet Movie Database (po anglicky)
* Glynis Johnsová v Česko-Slovenskej filmovej databáze
# Public domain

**Public domain** (doslova „verejná oblasť“) je pojem (najmä) z anglosaského právneho systému. Znamená:

* Verejné vlastníctvo, teda pôdu a vody v držbe a vlastníctve Spojených štátov a jednotlivých štátov USA na rozdiel od pôdy vlastnenej jednotlivcami a právnickými osobami.
* V autorskom práve: publikácie, dokumenty, fotografie, výtvarné umelecké diela a podobne, ktoré majú postavenie verejného vlastníctva, verejného majetku, čiže ich ľubovoľné použitie nie je v rozpore s (autorským a iným) právom.

V slovenskom autorskom ide o nový fenomén (pozri napr. Web umenia). Na Slovensku sa autor nemôže vzdať svojich autorských (osobnostných) práv a tie sa nedajú ani kúpiť. (Tieto práva zabezpečujú ochranu autorstva a integrity diela. Ide napr. o právo označiť svoje dielo menom a právo na nedotknuteľnosť diela). K obrazom, sochám a výtvarným dielam sa viažu aj vlastnícke a autorské majetkové práva. Nadobudnutím vlastníckeho práva k veci, ktorej prostredníctvom je dielo vyjadrené (napr. kúpou konkrétneho obrazu galériou), sa nestáva jeho nový majiteľ nositeľom autorských práv k dielu. Na to, aby galéria mohla dielo použiť, musí získať súhlas autora alebo jeho dedičov prostredníctvom licenčnej zmluvy, ktorá rieši autorské výhradné majetkové práva. Ak dielo nie je voľné, tak jeho použitie bez explicitnej licencie je možné až po uplynutí trvanie autorských práv. Dielo je zvyčajne voľné týmto spôsobom až po 70 rokoch po smrti (posledného) autora. Druhou možnosťou je, že autor môže ponúknuť verejnosti bezúplatnú licenciu (napríklad licenciu Creative Commons) na ľubovoľné použitie diela, a prípadne možno predpokladať, že autor, ktorý svoje dielo takto označil, sa svojich práv nebude domáhať. V slovenskom autorskom zákone existuje je voľným dielom, aj také, ktorého autor nemá dedičov alebo dedičia odmietnu dedičstvo prijať, a to aj pred uplynutím doby trvania majetkových práv.

## Referencie